Anexa nr.3

La Hotărârea Guvernului

nr.\_\_\_\_\_\_ din\_\_\_\_\_\_

REGULAMENT

**privind modul de stabilire și aplicare a prețurilor la bunurile destinate stocării și eliberării în/din rezervele de stat şi de mobilizare**

**I. DISPOZIȚII GENERALE**

**1.** Regulamentul privind modul de stabilire și aplicare a prețurilor la bunurile destinate stocării și eliberării în/din rezervele de stat şi de mobilizare stabilește și reglementează procedura de stabilire și aplicare a prețurilor la bunurile destinate stocării și eliberării în/din rezervele de stat şi de mobilizare.

**2.** Prezentul Regulament este elaborat în conformitate cu Legea nr.104/2020 cu privire la rezervele de stat şi de mobilizare, Legea nr.231/2010 cu privire la comerțul interior, Codul Fiscal, Hotărârea Guvernului nr.603/1997 despre aprobarea Regulamentului privind formarea preţurilor la medicamente şi alte produse farmaceutice şi parafarmaceutice, Hotărârea Guvernului nr.972/2001  pentru aprobarea Regulamentului cu privire la modul de evidență, evaluare şi vînzare a bunurilor confiscate, fără stăpîn, sechestrate uşor alterabile sau cu termen de păstrare limitat, a corpurilor delicte, a bunurilor trecute în posesia statului cu drept de succesiune şi a comorilor și legislația Republicii Moldova.

**3.** În sensul prezentului Regulament, se definesc următoarele noţiuni:

- preţ de piaţă - preţ care se formează prin interacţiunea cererii şi ofertei pe piaţa comerţului cu ridicata a bunurilor materiale identice, iar în cazul lipsei bunurilor identice – în urma tranzacţiilor încheiate între persoanele ce nu sînt coproprietari sau persoane interdependente pe piaţa respectivă a comerţului cu ridicata;

- preţ de eliberare - preţ stabilit pentru bunurile materiale, care se eliberează din rezervele de stat și de mobilizare, cu luarea în calcul a calităţii, uzurii fizice şi morale;

- preţ de stocare - preţ stabilit la bunurile materiale, transmise pentru completarea rezervei de stat si de mobilizare, în condițiile pct.7 al prezentului Regulament;

- termen de realizare - durată de cel mult o treime din termenul de păstrare și valabilitate a bunurilor materiale, eliberate din rezervele de stat și de mobilizare;

- perioada de aplicare a preţului– perioada pentru care este stabilite preţul;

- cota reducerii la preţ – mărimea reducerii de la preţul de piață, stabilit în funcţie de calitatea sau termenul de păstrare/valabilitate a bunurilor materiale, cu aplicarea pasului de reducere, care nu va depăşi 20% de la preţul stabilit anterior;

**4.** Drept sursă de informaţie despre preţurile curente servesc:

1) informaţia organelor centrale de specialitate și a instituțiilor cu atribuții de reglementare a prețurilor, a organizaţiilor nonguvernamentale, care acordă servicii de evaluare a bunurilor;

2) informaţia despre preţurile de piaţă, publicată în presă sau adusă la cunoştinţă prin intermediul mijloacelor de informare în masă;

3) informaţia oficială dată publicităţii despre cotările bursiere (tranzacţiile care au avut loc).

**II. PROCEDURA DE STABILIRAE ȘI APLICARE A PREȚURILOR**

**5.** Preţurile de stocare/eliberare la bunurile în/din rezervele de stat și de mobilizare, se stabilesc de către Comisia mixtă pentru stabilirea preţurilor la bunurile din rezervele de stat şi de mobilizare (în continuare – *Comisie mixtă*).

**6.** Stocarea și eliberarea bunurilor în/din rezervele de stat şi de mobilizare se efectuează la preţuri de piaţă.

La produsele farmaceutice, prețurile se stabilesc, în conformitate cuCatalogul național de prețuri de producător la medicamente, elaborat de Agenția Medicamentului și Dispozitivelor Medicale.

**7.** Preţul de stocare se stabilește şi se aplică la bunurile materiale, destinate pentru completarea rezervei de stat și de mobilizare provenite din ajutoare umanitare, filantropie și donație, precum și bunurile transmise de Serviciul Fiscal de Stat în conformitate cu prevederile Hotărârii Guvernului nr.972/2001;

**8.** Preţul de eliberare se stabileşte şi se aplică la bunurile materiale eliberate din rezervele de stat și de mobilizare în conformitate cu prevederile art.10 și art.16 din Legea 104/2020 cu privire la rezervele de stat și de mobilizare, cu excepția eliberării bunurilor, în vederea împrospătării simultane.

**9.** Procedura de examinare şi stabilire a preţurilor la bunurile materiale din rezervele de stat și de mobilizare se efectuează cu respectarea prevederilor Legii 245/2008 cu privire la secretul de stat.

**10.** Preţurile de stocare și eliberare se aplică la loturile de bunuri materiale din rezervele de stat și de mobilizare şi se stabilesc în baza preţurilor de piață, reieșind din calitatea și proprietățile de consum a bunurilor materiale, termenele de păstrare și valabilitate, cu excepţia preparatelor bacteriene, mijloacelor de profilaxie și de tratare a bolii actinice, antidoturile şi mijloacele de tratare a afecţiunilor provocate de substanțe toxice, care se extrag din rezervele de mobilizare şi se nimicesc în modul stabilit.

**11.** În cazul când eliberarea unor bunuri din rezervele de stat și de mobilizare cu titlu de deblocare și împrospătare cu decalaj în timp, nu pot fi realizate la preţuri de piață, Comisia mixtă stabilește preţuri reduse față de preţurile de piaţă., reieșind din calitatea și proprietățile de consum ale bunurilor, termenul de păstrare și valabilitate.

**12.** Temei pentru reducerea preţurilor de eliberare/stocare pot servi:

1) expirarea termenelor de păstrare şi imposibilitatea împrospătării bunurilor;

2) deprecierea calității bunurilor ca urmare a păstrării îndelungate - necăutând la respectarea normelor stabilite pentru păstrarea bunurilor materiale în rezervele de stat și de mobilizare, după caz argumentate prin rapoarte de expertiză;

3) învechirea morală şi fizică;

4) modificarea Nomenclatorului bunurilor materiale din rezervele de stat și Nomenclatorul bunurilor din rezervele de mobilizare.

**13.** La stabilirea prețurilor reduse pentru bunurile eliberate din rezervele de stat și de mobilizare, se aplică următoarele cote de reduceri:

- pînă la 20% de la preţul de piață - pentru bunurile incluse inițial spre examinare;

- pînă la 40% de la preţul de piață - pentru bunurile păstrate, până la 50% din termenul de realizare;

- până la prețul de evidență - pentru bunurile păstrate de la 50% şi mai mult din termenul de realizare.

**14.** Preţurile stabilite prin Decizia Comisiei mixte, se aplică pentru o perioadă de la până la douăsprezece luni, în funcţie de categoria, termenul de valabilitate a bunurilor și de titlul operațiunii.

**15**. În cazul în care eliberarea bunurilor din rezervele de stat și de mobilizare nu se poate realiza, din cauza conjuncturii de piață, Comisia mixtă, stabilește prețuri reduse cu aplicarea cotei de reducere, conform pct.13 al prezentului Regulament, dar nu mai mic decât prețul de evidență.

**16.** Prețurile reduse față de prețurile de evidență la bunurile eliberate din rezervele de stat și de mobilizare, se stabilesc prin decizia Guvernului.